ddrg/super_eurlex huggingface dataset:
4.4

Barra minn hekk, il-Kumitat jappoġġja bis-sħiħ il-ħidma ta' riċerka u ta' żvilupp fil-qasam tal-użu tal-fissjoni nukleari, suġġett li mhux ser jindirizza aktar f'din l-Opinjoni peress li diġà pparteċipa b'mod attiv f'konferenza dwar is-suġġett (Simpożju: Benefits and limitations of nuclear fission for a low-carbon economy [Il-benefiċċji u l-limitazzjonijiet tal-fissjoni nukleari għall-ekonomija b'livell baxx ta' karbonju], Brussell, Frar 2013).
1.1.6

Fl-aħħar nett, jeħtieġ li jkun hemm approssimazzjoni bejn il-Proposta għal Direttiva u r-Rakkomandazzjoni dwar prinċipji komuni applikabbli għall-mekkaniżmi ta' azzjoni kollettiva ta' inġunzjoni u kumpens fl-Istati Membri f'każ ta' ksur tad-drittijiet mogħtija mil-Liġi tal-Unjoni (Commission Recommendation on common principles for injunctive and compensatory collective redress mechanisms in the Member States concerning violations of rights granted under Union Law) (1) peress li ż-żewġ testi jipprevedu li l-Istati Membri kollha għandu jkollhom mekkaniżmi nazzjonali ta' rimedju kollettiv, b'mod partikolari dwar l-azzjonijiet għad-danni.
4.8.1

Ir-rapport taċ-Ċentru Konġunt tar-Riċerka tal-Kummissjoni Ewropea (2012), Natural Catastrophes: Risk Relevance and Insurance Coverage in the EU, dwar l-assigurazzjoni ta' diżastri naturali fl-Unjoni, joħroġ fid-dieher il-ħtieġa għal statistika aħjar. Madankollu, abbażi tal-informazzjoni disponibbli, il-bejgħ tal-assigurazzjoni fis-suq (kopertura minn assigurazzjonijiet privati u intervent ex ante jew ex post mill-gvern bħala proporzjon tal-PDG) huwa baxx in ġenerali. Pereżempju, fil-qasam tal-għargħar, il-bejgħ tal-assigurazzjoni mhuwiex għoli ħafna fil-biċċa l-kbira tal-Istati Membri, ħlief fil-każijiet fejn l-assigurazzjoni kontra l-għargħar tiġi inkluża ma' koperturi oħra. Dawn ir-rati huma baxxi wkoll b'rabta mar-riskji ta' maltempati u nixfa, minkejja li din tal-aħħar jidher li għandha impatt moderat fl-Istati Membri.
—

issir ħidma sabiex it-tagħmir diġitali Ewropew (biċ-ċipep tas-siliċju) isir aktar effettiv u inqas kostuż (nersqu lejn il-wejfers ta' 450 mm - "More Moore"), u aktar intelliġenti ("More than Moore");
4.4

Il-KESE jieħu nota tad-deċiżjoni tal-Kummissjoni li tibda proċeduri ta' investigazzjoni fir-rigward tas-suq tas-CDS bil-għan li jiġi determinat jekk banek ewlenin (JP Morgan, Bank of America Merrill Lynch, Barclays, BNP Paribas, Citigroup, Commerzbank, Crédit Suisse First Boston, Deutsche Bank, Goldman Sachs, HSBC, Morgan Stanley, Royal Bank of Scotland, UBS, Wells Fargo Bank/Wachovia, Crédit Agricole u Société Générale) użawx prattiki restrittivi tal-kompetizzjoni fir-rigward ta' informazzjoni finanzjarja essenzjali biex joperaw f'dan is-suq (billi jgħadduha biss lill-Markit) u fir-rigward tas-sistema tal-ikklerjar (fil-każ ta' disgħa mill-istituzzjonijiet imsemmijin hawn fuq, ġiet ipprivileġġjata l-ICE Clear Europe).
3.4

Meta tfassal oriġinarjament fl-1993, ġie rakkomandat li l-FEI għandu jappoġġa negozji mhux biss permezz ta' garanziji ta' ekwità u ta' self iżda wkoll billi jistabbilixxi fond Ewropew ta' kapital ta' riskju ta' somma li tilħaq sa EUR 60 biljun. L-għan kien li jagħmel tajjeb għan-nuqqas ta' kapital ta' riskju privat fl-Ewropa meta mqabbel mal-Amerika ta' Fuq u biex titnaqqas id-dipendenza fuq self b'interessi fissi li jippenalizza impriżi ġodda u dawk li għadhom fi stadju bikri. Meta ġie stabbilit l-FEI fl-1994, ir-rwol ta' kapital ta' riskju ġie xi ftit sottovalutat u beda jiddomina r-rwol ta' garanzija għal self.
MT Il-Ġurnal Uffiċjali tal-Unjoni Ewropea C 226/70

Opinjoni tal-Kumitat Ekonomiku u Soċjali Ewropew dwar “Proposta għal Regolament tal-Parlament Ewropew u tal-Kunsill dwar il-kondizzjonijiet żootekniċi u ġenealoġiċi għall-kummerċ u l-importazzjonijiet fl-Unjoni ta’ annimali għat-tnissil u tal-prodotti ġerminali tagħhom”

COM(2014)5 final – 2014/0032 COD

2014/C 226/15

Fil-25 ta' Frar 2014 u fid-19 ta' Marzu 2014, il-Parlament Ewropew u l-Kunsill rispettivament iddeċidew, b’konformità mal-Artikolu 42 u 43(2) tat-Trattat dwar il-Funzjonament tal-Unjoni Ewropea, li jikkonsultaw lill-Kumitat Ekonomiku u Soċjali Ewropew dwar

Proposta għal Regolament tal-Parlament Ewropew u tal-Kunsill dwar il-kondizzjonijiet żootekniċi u ġenealoġiċi għall-kummerċ u l-importazzjonijiet fl-Unjoni ta’ annimali għat-tnissil u tal-prodotti ġerminali tagħhom

COM(2014)5 final – 2014/0032 COD

Billi l-Kumitat diġà ta fehmtu dwar il-kontenut ta’ din il-proposta fl-Opinjonijiet tiegħu CES 4014-2013_00_00_AC, adottata fis-16 ta' Ottubru 2013* (1) u CES 1334/88 adottata fl-14 ta' Diċembru 1988 (2), iddeċieda, matul l-497 sessjoni plenarja tiegħu tal-25 u s-26 ta’ Marzu 2014 (seduta tas-25 ta’ Marzu), b’135 vot favur, 3 voti kontra u 17-il astensjoni, li ma jfassalx opinjoni ġdida dwar il-kwistjoni, iżda li jagħmel referenza għall-pożizzjoni li ħa fid-dokumenti imsemmija.

Brussell, 25 ta' Marzu 2014 Il-President tal-Kumitat Ekonomiku u Soċjali Ewropew Henri MALOSSE

(1) Opinjoni tal-KESE NAT/611 dwar il-Proposta għal Regolament tal-Parlament Ewropew u tal-Kunsill dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, regoli dwar is-saħħa u l-benessri tal-annimali, dwar is-saħħa tal-pjanti, dwar il-materjal riproduttiv tal-pjanti, u dwar prodotti għall-ħarsien tal-pjanti, u li jemenda r-Regolamenti (KE) Nri 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009, 1107/2009, ir-Regolamenti (UE) Nri 1151/2012, [….]/2013, u d-Direttivi 98/58/KE, 1999/74/KE, 2007/43/KE, 2008/119/KE, 2008/120/KE u 2009/128/KE (Ir-Regolament dwar il-kontrolli uffiċjali) u dwar il-Proposta għal Regolament tal-Parlament Ewropew u tal-Kunsill li jistabbilixxi d-dispożizzjonijiet għall-ġestjoni tal-infiq relatat mal-katina alimentari, is-saħħa tal-annimali u l-benessri tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/26/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005, id-Direttiva 2009/128/KE u r-Regolament (KE) Nru 1107/2009 u li jħassar id-Deċiżjonijiet tal-Kunsill 66/399/KE, 76/894/KEE u 2009/470/KE, ĠU 2014/C 67/34, paġna 166 tas-6 ta' Marzu 2014.

(2) Opinjoni tal-KES AGR/337 dwar the Proposal for a Council Regulation (EEC) laying down zootechnical and pedigree requirements for the marketing of purebred animals, ĠU 89/C 56/10, paġna 25 tas-6 ta' Marzu 1989 (mhux disponibbli bil-Malti).
3.5.13

Il-ftehim bilaterali bejn il-Ġermanja u Spanja li ser jipprovdi opportunitajiet ta' impjieg u ta' taħriġ għal madwar 5 000 żgħażugħ u żgħażugħa Spanjoli sal-2017 huwa eżempju ta' dan. B'mod simili, l-għan tal-programmi ta' appoġġ Ġermaniżi “The job of my life” u “Make it in Germany” huwa li jġibu liż-żgħażagħ lejn il-Ġermanja biex iwettqu taħriġ f'xogħolijiet fejn m'hemmx biżżejjed professjonisti. Dawn jingħataw kors preparatorju f'pajjiżhom, u l-ispejjeż tal-ivvjaġġar u ta' rilokazzjoni u ta' kors tal-lingwa fil-Ġermanja jiġu rimborżati biex jippreparaw ruħhom għall-apprendistat. F'każ li l-impjegatur ikun kuntent wara t-tlestija tal-apprendistat, jista' jiġi segwit taħriġ ta' bejn 3 snin u 3 snin u nofs. Apparti r-rimborż tat-taħriġ jingħata appoġġ finanzjarju u ż-żgħażagħ jirċievu għajnuna fl-iskola, ix-xogħol u l-ħajja ta' kuljum.
4.2.2

Il-KESE jemmen li, fl-interess tal-SMEs, huwa importanti li tiġi stabbilita skeda adegwata ta' żmien għat-twaqqif ta' SUP. L-Istati Membri għandhom ikunu jistgħu jagħżlu jekk jixtiqux jipprevedu reġistrazzjoni elettronika ta' SUP. F'dan il-każ madanakollu, il-proċedura ta' reġistrazzjoni elettronika ta' SUP għandha tinkludi valutazzjoni preliminari. B'hekk l-awtoritajiet rilevanti u/jew in-nutari, ikunu jistgħu jivverifikaw b'mod partikolari l-identità tal-fundatur ta' kumpanija u jinfurmawhom dwar konsegwenzi legali importanti.
3.3

Il-viżjoni Ewropea hija msejsa fuq għadd ta' prinċipji komuni tal-UE bħad-difiża tad-drittijiet fundamentali u l-valuri demokratiċi (kif inhuma mħaddna fid-Dikjarazzjoni Universali tad- Drittijiet tal-Bniedem, il-Patt Internazzjonali dwar id-Drittijiet Ċivili u Politiċi, il- Konvenzjoni Ewropea dwar id-Drittijiet tal-Bniedem u l-Karta tad-Drittijiet Fundamentali tal- Unjoni Ewropea), u l-promozzjoni ta' netwerk uniku u mhux ifframmentat, fejn jittiedħu deċiżjonijiet abbażi ta' prinċipji bħat-trasparenza, ir-responsabbiltà, u l-inklużività tal-partijiet interessati rilevanti kollha. Fost l-atturi msemmija speċifikament fil-komunikazzjoni, li magħhom irid ikun hemm kooperazzjoni ta' livell għoli huma l-IGF (Internet Governance Forum) (korp li ħareġ mis-Summit Dinji dwar is-Soċjetà tal-Informazzjoni (World Summit on the information Society – WSIS), li ġie promoss min-NU fir-Riżoluzzjoni 56/183 (21 ta' Diċembru 2001)), l-ICANN (Internet Corporation for Assigned Names and Numbers) u l- IANA (Internet Assigned Numbers Authority).
MT Il-Ġurnal Uffiċjali tal-Unjoni Ewropea C 451/157

Opinjoni tal-Kumitat Ekonomiku u Soċjali Ewropew dwar “Il-Proposta għal Direttiva tal-Parlament Ewropew u tal-Kunsill li tħassar id-Direttiva tal-Kunsill 93/5/KEE tal-25 ta' Frar 1993 dwar assistenza lill-Kummissjoni u koperazzjoni mill-Istati Membri fl-eżami xjentifiku ta' kwistjonijiet dwar l-ikel”

COM(2014) 246 final – 2014/0132 COD

(2014/C 451/26)

Nhar it-22 ta' Mejju 2014, il-Kunsill iddeċieda, b’konformità mal-Artikolu 114 tat-Trattat dwar il-Funzjonament tal-Unjoni Ewropea, li jikkonsulta lill-Kumitat Ekonomiku u Soċjali Ewropew dwar

il-Proposta għal Direttiva tal-Parlament Ewropew u tal-Kunsill li tħassar id-Direttiva tal-Kunsill 93/5/KEE tal-25 ta' Frar 1993 dwar assistenza lill-Kummissjoni u koperazzjoni mill-Istati Membri fl-eżami xjentifiku ta' kwistjonijiet dwar l-ikel

COM(2014) 246 final – 2014/0132 COD.

Billi l-Kumitat jikkunsidra li l-kontenut tal-proposta huwa kompletament sodisfaċenti u li, barra minn hekk, diġà ta fehmtu dwar il-kontenut ta' din il-proposta fl-Opinjoni tiegħu CES 404/2001 – 2000/0286 COD, adottata fit-28 ta’ Marzu 2001*, iddeċieda, matul il-500 sessjoni plenarja tiegħu tad-9 u l-10 ta’ Lulju 2014 (seduta tad-9 ta’ Lulju), b’185 vot favur, vot wieħed (1) kontra u 2 astensjonijiet, li ma jfassalx opinjoni ġdida dwar il-kwistjoni, iżda li jagħmel referenza għall-pożizzjoni li ħa fid-dokument imsemmi. (1)

Brussell, 9 ta' Lulju 2014. Il-President tal-Kumitat Ekonomiku u Soċjali Ewropew Henri MALOSSE

(1) ESC opinion NAT/099 on the Proposal for a Regulation of the European Parliament and of the Council laying down the general principles and requirements of food law, establishing the European Food Authority, and laying down procedures in matters of food safety, 2001/C 155, p. 32-38, 29.5.2001 (mhux disponibbli bil-Malti) [L-Opinjoni tal-KES NAT/099 dwar il-Proposta għal Regolament tal-Parlament Ewropew u tal-Kunsill li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel, ĠU C 155, 29.5.2001, p. 32–38].
—

rbracetop; il-konklużjonijiet u rakkomandazzjonijiet tal-istudju kkummisjonat mill-Kumitat ta' Tmexxija tal-Ewropa 2020 tal-KESE u mħejji minn Bellagamba, A.,: "Priorities, challenges and prospects for civil society: involvement in the Europe 2020 strategy beyond 2015 – Case study of four Member States (BE – FR – IT – NL).
4.6.

Fid-dawl tal-istudju li sar dwar il-valutazzjoni tar-riskji fil-qasam marittimu tal-UE għall-ħmistax il-sena li ġejjin, il-KESE jqis li fil-ġerarkija tal-informazzjoni li ser tiġi skambjata jeħtieġ li tingħata prijorità lill-identifikazzjoni effikaċi tal-perikli, it-theddid u d-dgħufijiet, f’kull settur b’mod partikolari fiż-żoni marittimi iżda wkoll fuq livell aktar ġenerali. (Ara Wise Pen International, 2013. Risk Assessment Study as an Integral Part of the Impact Assessment in Support of a CISE for the EU Maritime Domain [Studju ta’ valutazzjoni tar-riskju bħala parti integrali mill-valutazzjoni tal-impatt li jappoġġja s-CISE għal qasam marittimu tal-UE], mid-Direttorat Ġenerali għall-Affarijiet Marittimi u s-Sajd tal-Kummissjoni Ewropea).
3.1.9.

Il-Kumitat jilqa’ l-enfasi li tpoġġiet fuq l-użu ta’ flessibbiltà fi ħdan ir-regoli tal-PST, fejn il-Kummissjoni (hi u teżamina kemm hi tajba l-qagħda baġitarja ta’ Stat Membru) ser tqis: a) l-investimenti pubbliċi fil-Pjan ta’ Investiment għall-Ewropa; b) l-investimenti assoċjati ma’ kofinanzjament taħt il-fondi strutturali; c) riformi li jkollhom impatt fit-tul fuq is-sostenibbiltà tal-finanzi pubbliċi; u d) kundizzjonijiet ċikliċi (6). Fil-fehma tal-KESE, madankollu, dan jirrappreżenta miżura limitata u parzjali.
2.2

F'Settembru 2013, l-Uffiċċju Ewropew tal-Privattivi u l-Uffiċċju għall-Armonizzazzjoni fis-Suq Intern ħarġu studju konġunt b'kooperazzjoni mal-Kummissjoni bl-isem “Intellectual property rights (IPR) intensive industries: contribution to economic performance and employment in the EU” [L-industriji intensivi fid-drittijiet ta' proprjetà intellettwali: il-kontribut għall-prestazzjoni ekonomika u l-impjieg fl-UE] (2).
4.1.

Il-KESE jappoġġja l-iżvilupp u l-użu ta’ mekkaniżmi u riżorsi provduti fil-programm Orizzont 2020, speċjalment dawk intiżi biex jagħtu aċċess għal soluzzjonijiet tal-pjattaformi ta’ servizz bħal PaaS (Platform as a Service), SaaS (Software as a Service), IaaS (Infrastructure as a Service) u oħrajn, ibbażati fuq soluzzjonijiet tal-cloud pubbliċi, privati u ibridi.
2.4.

Il-Kummissjoni Ewropea ppubblikat dokumenti għall-implimentazzjoni tas-CLLD, ibbażati fuq l-esperjenza tal-metodu LEADER, intitutlati “European Structural and Investment Funds, Guidance for Member States and Programme Authorities, Guidance for Beneficiaries – Guidance on Community-Led Local Development for Local Actors” (5) u “Guidance on Community Led Local Development in European Structural and Investment Funds” (6).
Opinjoni tal-Kumitat Ekonomiku u Soċjali Ewropew dwar “is-Semplifikazzjoni tal-PAK”

(opinjoni fuq inizjattiva proprja)

(2016/C 071/02)

Nhar it-2 ta’ Settembru 2015, il-Kummissjoni Ewropea ddeċidiet, b’konformità mal-Artikolu 304 tat-Trattat dwar il-Funzjonament tal-Unjoni Ewropea, li tikkonsulta lill-Kumitat Ekonomiku u Soċjali Ewropew dwar

is-Semplifikazzjoni tal-PAK

(opinjoni esploratorja).

Is-Sezzjoni Speċjalizzata għall-Agrikoltura, l-Iżvilupp Rurali u l-Ambjent, inkarigata sabiex tipprepara l-ħidma tal-Kumitat dwar is-suġġett, adottat l-Opinjoni tagħha nhar it-18 ta’ Novembru 2015.

Matul il-512-il sessjoni plenarja tiegħu li saret fid-9 u l-10 ta’ Diċembru 2015 (seduta tad-9 ta’ Diċembru), il-Kumitat Ekonomiku u Soċjali Ewropew adotta din l-Opinjoni b’196 vot favur, 9 voti kontra u 26 astensjoni.

1. Konklużjonijiet u rakkomandazzjonijiet

2. Kummenti ġenerali dwar il-politika agrikola komuni

3. Kuntest

4. Approċċi ta’ semplifikazzjoni

5. Kwistjonijiet ta’ semplifikazzjoni

(1) Arranġament ta’ implimentazzjoni għar-riforma tal-PAK (rapport ta’ informazzjoni), NAT/664; Programmi għall-Iżvilupp Rurali (ĠU C 13, 15.1.2016, p. 89); Il-PAK lejn l-2020 (ĠU C 191, 29.6.2012, p. 116).

(2) ĠU L 347, 20.12.2013.

ANNESS

L-emendi li ġejjin inċaħdu waqt id-diskussjoni iżda rċevew aktar minn kwart tal-voti:

Żid punt ġdid wara punt 1.5

Żid paragrafu ġdid u adatta n-numerazzjoni:

Il-KESE jirrakkomanda bil-qawwa li l-ispezzjonijiet tal-irziezet isiru biss wara li li l-bidwi jingħata perjodu ta’ avviż raġonevoli li ma jkunx inqas minn erbatax-il jum.

Raġuni

Farmers who are inspected without advanced notice, often at the busiest times of the year, risking health and safety as well as mental stress caused by having to abandon important work, such as calving, harvesting and so on.

Riżultat tal-votazzjoni

Favur 84 Kontra 104 Astensjonijiet 35

Żid punt ġdid qabel punt 1.6

Żid paragrafu ġdid u adatta n-numerazzjoni:

Għandu japplika livell ogħla ta’ tolleranzi ta’ ksur minuri, fejn dan ikun jirrappreżenta livell baxx ta’ nonkonformità u faċilment tista’ ssir korrezzjoni tiegħu.

Raġuni

Certain infringements are by their nature very minor and easily correctible and in many cases do not affect the overall farm output.

Riżultat tal-votazzjoni
3.18.

Fir-rapport tiegħu “Golden growth: Restoring the lustre of the European economic model”, il-Bank Dinji qasam l-Unjoni Ewropea f’6 blokok b’mod li jenfasizza, fuq il-bażi ta’ indikaturi diġitali, id-differenzi kbar bejn l-Istati Membri fl-użu tat-teknoloġiji, il-ħiliet u l-applikazzjonijiet diġitali u l-kummerċ elettroniku. Il-KESE jistieden lill-Kummissjoni tikkunsidra bis-sħiħ dawn id-differenzi meta tistabbilixxi l-azzjonijiet ta’ prijorità fil-pjan ta’ ħidma tagħha.
4.5.1.

Huwa importanti li jiġu żviluppati approċċi innovattivi għall-isfruttar tas-sinerġiji u tal-komplementarjetà bejn il-fondi “strutturali u ta’ investiment Ewropej 2014-2020” u l-programmi Ewropej l-oħra maniġjati direttament, kif deskritt fil-manwal tal-Kummissjoni Ewropea “Enabling synergies between European Structural and Investiment Funds and Horizon 2020” (17).
2.1.

Is-settur tal-avjazzjoni tal-UE jimpjega direttament bejn 1,4 miljun (Sors: Steer Davies Gleave — Study on employment and working conditions in air transport and airports (Studju dwar l-impjieg u l-kundizzjonijiet tax-xogħol fit-trasport bl-ajru u l-ajruporti). Rapport Finali, 2015) u 2 miljun ruħ (Sors: Aviation: Benefits Beyond Borders (L-Avjazzjoni: Benefiċċji Lil Hinn mill-Fruntieri). Rapport imħejji minn Oxford Economics għal ATAG, April 2014) u b’kollox jappoġġja bejn 4,8 miljun u 5,5 miljun impjieg (Sors: Steer Davies Gleave — Study on employment and working conditions in air transport and airports (Studju dwar l-impjieg u l-kundizzjonijiet tax-xogħol fit-trasport bl-ajru u l-ajruporti). Rapport Finali, 2015). Il-kontribuzzjoni diretta tal-avjazzjoni għall-PDG tal-UE hija ta’ EUR 110 biljun, filwaqt li l-impatt globali, inkluż it-turiżmu, huwa ta’ xejn inqas minn EUR 510 biljun permezz tal-effett ta’ multiplikatur (Sors: Steer Davies Gleave — Study on employment and working conditions in air transport and airports (Studju dwar l-impjieg u l-kundizzjonijiet tax-xogħol fit-trasport bl-ajru u l-ajruporti). Rapport Finali, 2015). Dan juri b’mod ċar li l-potenzjal ekonomiku tal-avjazzjoni jaqbeż bil-wisq l-impatt dirett tagħha.
8.3.3

Iżda kif qal minn dejjem il-KESE, fl-istess ħin u b’mod parallel, hemm spazju sħiħ li għandu jitħalla għall-awtoregolazzjoni u l-koregolazzjoni, li saħansitra fil-fehma tiegħu huwa każ tipiku ta’ dak li wħud diġà jsejħu “shared regulation”, kif argumentat reċentement ir-Royal Society for the encouragement of Arts, Manufactures and Commerce, RSA HOUSE, Londra, jew il-mudell tal-Kodiċi ta’ Kondotta mħejji minn Sharing Economy UK (SEUK) (12).
1.5.

Anke fir-rigward tal-kunfidenza pubblika, għandha ssir aktar referenza għall-ħidma estensiva dwar it-tħejjija lil hinn mis-sit u transkonfinali għall-emerġenzi (Review of Current Off-site Nuclear Emergency Preparedness and Response Arrangements in EU Member States and Neighbouring Countries. Euratom ta’ Diċembru 2013) u għall-konklużjonijiet tas-Summit dwar is-Sigurtà Nukleari 2016, b’mod partikolari fir-rigward ta’ theddid terroristiku potenzjali.
4.5.

Din il-premessa qiegħda tiġi adottata mid-Direttiva 2009/28/KE, iżda din ma rnexxilhiex twassal sabiex fis-snin li għaddew l-Istati Membri jiżviluppaw strateġiji reġjonali speċifiċi korrispondenti. Il-KESE stabbilixxa (Changing the future of energy – Civil society as a main player in renewable energy generation – EESC study on the role of civil society in the implementation of the EU Renewable Energy Directive) li fil-qasam tar-regolazzjoni u l-programmi ta’ finanzjament ta’ ħafna Stati Membri, l-aspetti reġjonali u lokali ma jsibux applikazzjoni u li diversi gvernijiet u amministrazzjonijiet nazzjonali saħansitra jqisu li dan huwa dovut għal-leġislazzjoni Ewropea. Għalhekk, hija meħtieġa speċifiċità akbar f’dan ir-rigward. Huwa minnu li bil-proposta se jinħolqu kundizzjonijiet formali għad-deċentralizzazzjoni u l-iżvilupp reġjonali, iżda ma tinkludi l-ebda obbligu għall-implimentazzjoni ta’ strateġija koerenti rilevanti. Fil-fehma tal-KESE, l-elenku ta’ prinċipji mingħajr bażi legali suffiċjenti mhuwiex ekwivalenti għal regolamentazzjoni effiċjenti.
3.2.1

Huwa semma “għadd ta’ kwistjonijiet[…] dwar it-trasparenza tas-sistema ta’ konsultazzjoni minn qabel li toriġina f’dokument li mhuwiex legalment vinkolanti, bl-isem ta’ Common Understanding on practical arrangements for the use of delegated acts tal-4 ta’ April 2011”.
2.3.

Fil-kuntest tal-istrateġija Ewropea dwar is-Sistemi ta’ Trasport Intelliġenti Kooperattivi (3) (C-ITS), il-Kummissjoni bħalissa qed taħdem mal-esperti tal-Istati Membri biex tistabbilixxi qafas legali u tekniku biex jiġi appoġġja l-iskjerament ta’ sistemi ta’ trasport intelliġenti (ITS) kooperattivi. Minbarra din il-ħidma, diversi azzjonijiet oħra previsti fl-erba’ oqsma ta’ prijorità (4) tad-Direttiva għad iridu jiġu indirizzati, bħal pereżempju, l-ispeċifikazzjonijiet u l-istandards għall-kontinwità u l-interoperabbiltà tas-servizzi ta’ ġestjoni tat-traffiku u tal-merkanzija (qasam ta’ prijorità II), l-ispeċifikazzjonijiet għal azzjonijiet oħrajn li għandhom x’jaqsmu ma’ sistemi ITS għas-sikurezza u s-sigurtà fit-toroq (qasam ta’ prijorità III), u d-definizzjoni tal-miżuri meħtieġa sabiex jiġu integrati l-applikazzjonijiet differenti tas-sistemi ITS fi pjattaforma miftuħa abbord fil-vetturi (qasam ta’ prijorità IV).
5.13.

Għandha tingħata aktar attenzjoni għall-użu tal-art, li jinfluwenza l-funzjonament tal-ekosistemi u għalhekk it-twettiq tas-servizzi tal-ekosistema. Id-degradazzjoni tal-ħamrija, l-użu insostenibbli tal-art u l-frammentazzjoni tal-ħabitats minħabba l-urbanizzazzjoni u l-kostruzzjoni tad-djar u t-toroq qed jipperikolaw il-provvista ta’ bosta servizzi tal-ekosistema ewlenin, jheddu l-bijodiversità u jnaqqsu r-reżiljenza tal-Ewropa għat-tibdil fil-klima u d-diżastri naturali. Qegħdin ukoll jiggravaw id-degradazzjoni tal-ħamrija u d-deżertifikazzjoni (17). Sabiex jiġu indirizzati dawn il-problemi, il-prinċipji stabbiliti mill-Kummissjoni Ewropea fil-Guidelines on best practice to limit, mitigate or compensate soil sealing [Linji Gwida dwar Prttiki Tajba għal-limitazzjoni, il-mitigazzjoni u l-kumpens tal-issiġillar tal-ħamrija] għandhom jiġu kkunsidrati aktar (18).
4.4.

L-għeja tax-xufier (inkluż meta x-xufier ma jiħux pawżi twal biżżejjed) hija waħda mill-kawżi ewlenin tal-aċċidenti li jinvolvu vetturi tqal tal-merkanzija bit-triq. Anke mumenti qosra ta’ nuqqas ta’ konċentrazzjoni jista’ jkollhom konsegwenzi katastrofiċi. Ix-xufiera tat-trasport bit-triq għandhom ukoll tendenza li jsofru minn problemi tas-saħħa assoċjati ma’ perjodi twal ta’ sewqan b’pawżi insuffiċjenti, bħal kundizzjonijiet kardjovaskulari (tipikament attakki tal-qalb, puplesiji eċċ.); kundizzjonijiet muskoloskeletali (korrimenti fis-sinsla tad-dahar u tal-għonq); ilmenti relatati mas-sistema nervuża (stress u ansjetà, dipressjoni eċċ.) u mard tal-istonku/diġestiv. Il-limiti tal-ħin tas-sewqan u tax-xogħol infurzati strettament u perjodi ta’ mistrieħ adegwati huma essenzjali sabiex jimminimizzaw dawn l-effetti (OSH in figures: Occupational safety and health in the transport sector — an overview [Is-saħħa u s-sikurezza okkupazzjonali fiċ-ċifri: Is-Saħħa u s-Sikurezza okkupazzjonali fis-settur tat-trasport – Ħarsa ġenerali]).
Il-KESE jinnota pubblikazzjoni riċenti fil-qafas tad-Dokumenti ta’ Ħidma tal-OECD dwar l-Investiment Internazzjonali, mill-analista tal-politiki Joachim Pohl, bit-titolu “Societal benefits and costs of international investment agreements – a critical review of aspects and available empirical evidence” [Benefiċċji u spejjeż għas-soċjetà tal-ftehimiet ta’ investiment internazzjonali – ħarsa kritika lejn l-aspetti u l-evidenza empirika disponibbli] ( 1 )